Δήμαρχος του Λονδίνου

Ο **Δήμαρχος του Λονδίνου** είναι ο επικεφαλής της Αρχής του Μείζονος Λονδίνου. Το αξίωμα δημιουργήθηκε το 2000 μετά το δημοψήφισμα για την αποκέντρωση του Μείζονος Λονδίνου το 1998 και ήταν ο πρώτος απευθείας εκλεγμένος Δήμαρχος στο Ηνωμένο Βασίλειο.

Ο σημερινός δήμαρχος είναι ο Σαντίκ Kαν, ο οποίος ανέλαβε καθήκοντα στις 9 Μαΐου 2016. Τη θέση αυτή κατείχε αρχικά ο Κεν Λίβινγκστον από τη δημιουργία του αξιώματος στις 4 Μαΐου 2000 μέχρι και την ήττα του τον Μάιο του 2008 από τον Μπόρις Τζόνσον, ο οποίος στη συνέχεια υπηρέτησε επίσης δύο θητείες πριν τον διαδεχθεί ο Καν.

Ο Δήμαρχος επιβλέπεται από τη Συνέλευση του Λονδίνου και με τη βοήθεια των Αντιδημάρχων διευθύνει ολόκληρο το Λονδίνο, συμπεριλαμβανομένης και της περιοχής του Κέντρου του Λονδίνου (για την οποία υπάρχει και ο Δήμαρχος της Πόλης του Λονδίνου). Επιπροσθέτως, κάθε *Προάστιο του Λονδίνου* έχει επίσης έναν Δήμαρχο με εθιμοτυπικές λειτουργίες ή στις περιοχές Κρόιντον, Χάκνεϊ, Λιούσαμ, Νιούχαμ και Τάουερ Χάμλετς, έναν εκλεγμένο Δήμαρχο με εκτελεστικές επίσης εξουσίες.

## Υπόβαθρο
Το Συμβούλιο του Μείζονος Λονδίνου, το διοικητικό σώμα της περιοχής του Μείζονος Λονδίνου, καταργήθηκε το 1986 με τον *Νόμο για την Τοπική Αυτοδιοίκηση του 1985*. Οι στρατηγικές λειτουργίες διαχωρίστηκαν σε διάφορες κοινές ρυθμίσεις. Οι Λονδρέζοι ψήφισαν στο δημοψήφισμα του 1998 να δημιουργηθεί μια νέα δομή διοίκησης για το Ευρύτερο Λονδίνο. Το 2000, η θέση ενός άμεσα εκλεγμένου Δήμαρχου για το Λονδίνο δημιουργήθηκε με τον *Νόμο περί Αρχής του Μείζονος Λονδίνου του 1999* στο πλαίσιο των μεταρρυθμίσεων.

## Εκλογή
Ο Δήμαρχος εκλέγεται με το σύνηθες εκλογικό σύστημα στην Αγγλία και ολόκληρη τη Μεγάλη Βρετανία, γνωστό ως *first-past-the-post voting* για καθορισμένης διάρκειας θητεία τεσσάρων ετών, με τις εκλογές να διεξάγονται τον Μάιο. Δεν υπάρχουν όρια στον αριθμό των θητειών που μπορεί να υπηρετήσει ένας δήμαρχος. Ο δήμαρχος εκλέγεται ουσιαστικά από τη μεγαλύτερη εκλογική περιφέρεια στο Ηνωμένο Βασίλειο.

Όπως και με τις περισσότερες εκλόγιμες θέσεις στο Ηνωμένο Βασίλειο, υπάρχει μια κατάθεση (στην περίπτωση αυτή 10.000 λίρες), η οποία επιστρέφεται στους υποψηφίους που συγκέντρωσαν τουλάχιστον 5% των ψήφων.

### Πρόσφατες εκλογές
Οι πιο πρόσφατες δημοτικές εκλογές του Λονδίνου πραγματοποιήθηκαν στις 2 Μαΐου 2024. Ενώ τα αποτελέσματα των εκλογών ανακοινώθηκαν στις 4 Μαΐου 2024. Ο Σαντίκ Καν επανεκλέχθηκε δήμαρχος και έγινε ο πρώτος που εκλέχθηκε για 3 συνεχόμενες θητείες, ξεπερνώντας τη συντηρητική Σούζαν Χολ.

## Κατάλογος Δημάρχων του Λονδίνου

## Χρονοδιάγραμμα

;

## Ευθύνες και λειτουργίες
Οι περισσότερες λειτουργίες του αξιώματος προέρχονται από το *Νόμο περί Αρχής του Μείζονος Λονδίνου του 1999*, με πρόσθετες λειτουργίες που προέρχονται από το *Νόμο περί Αρχής του Μείζονος Λονδίνου του 2007,* το *Νόμο για τον Τοπικισμό του 2011* και τον *Νόμο περί Μεταρρύθμισης της Αστυνομίας και της Κοινωνικής Ευθύνης του 2011*.

Οι κύριες εξουσίες και ευθύνες του Δημάρχου είναι:

* Στρατηγικός σχεδιασμός, συμπεριλαμβανομένης της στέγασης, της διαχείρισης αποβλήτων, του περιβάλλοντος και της παραγωγής του Λονδίνου
* Απόρριψη ή αποδοχή άδειας σχεδιασμού σε περιοχές ενδιαφέροντος
* Πολιτική μεταφορών, που παρέχεται από τον λειτουργικό φορέα Μεταφορές για το Λονδίνο
* Σχεδιασμός έκτακτης ανάγκης
* Πολιτική αστυνόμευσης και εγκληματικότητας, που παρέχεται από λειτουργικό όργανο «Γραφείο του Δημάρχου για την Αστυνόμευση και το Έγκλημα». Η Μητροπολιτική Αστυνομία έχει μια δομή διαφορετική από τις περισσότερες άλλες σε ολόκληρη τη χώρα, λογοδοτεί στον δήμαρχο του Λονδίνου αντί για τον Επίτροπο Αστυνομίας και Εγκλήματος.
* Οικονομική ανάπτυξη, που παρέχεται απευθείας από την Αρχή του Ευρύτερου Λονδίνου μέσω της θυγατρικής εταιρείας "GLA Γη και Ιδιοκτησία"
* Δύναμη να δημιουργεί εταιρείες ανάπτυξης, όπως η Εταιρεία Ανάπτυξης της Κληρονομιάς του Λονδίνου

Οι υπόλοιπες λειτουργίες της τοπικής αυτοδιοίκησης εκτελούνται από τα Συμβούλια των Προαστίων του Λονδίνου. Υπάρχει κάποια σύγκρουση των αρμοδιοτήτων, για παράδειγμα τα συμβούλια των προαστίων είναι υπεύθυνα για τη διαχείριση των αποβλήτων, αλλά ο Δήμαρχος υποχρεούται να χαράξει μια στρατηγική διαχείρισης αποβλήτων. 

## Δείτε επίσης
* Δήμαρχος Αθηναίων
* Δήμαρχος του Γιβραλτάρ
* Δήμαρχος της Νέας Υόρκης

## Σημειώσεις


## Παραπομπές


## Εξωτερικοί σύνδεσμοι
* 


Κατηγορία:Σελίδες με μη επιθεωρημένες μεταφράσεις